ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Μαΐου 1996 σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και του Βασιλείου του Νεπάλ (96/354/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Ω, σε συνδυασμό με το άρθρο 228, παράγραφος 2, πρώτη φράση και παράγραφος 3, πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, σύμφωνα με το άρθρο 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη σταθερή και διαρκή κοινωνική ανάπτυξη των αναπτυσσόμενων χωρών, την αρμονική και προοδευτική τους ένταξη στη διεθνή οικονομία και την καταπολέμηση της ένδειας στις χώρες αυτές 7

ότι η Κοινότητα θα πρέπει, για την επίτευξη των στόχων της στον τομέα των εξωτερικών σχέσεων, να εγκρίνει τη συμφωνία συνεργασίας μεταξύ της Ευρωπαϊκής Κοινότητας και του Βασιλείου του Νεπάλ,

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Κοινότητας και του Βασιλείου του Νεπάλ εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 22 της συμφωνίας.

Άρθρο 3

Η Επιτροπή, επικουρούμενη από αντιπροσώπους των κρατών μελών, αντιπροσωπεύει την Κοινότητα στη μεικτή επιτροπή που προβλέπεται στο άρθρο 15 της συμφωνίας.

Άρθρο 4

Η απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Μαΐου 1996.

Για το Συμβούλιο

Ο Πρόεδρος

P. BERSANI

(1) ΕΕ αριθ. C 141 της 13. 5. 1996.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 22ας Απριλίου 1996 σχετικά με τη σύναψη του πρόσθετου πρωτοκόλλου της Ευρωπαϊκής Συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου (96/300/Ευρατόμ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

την έγκριση του Συμβουλίου, που παραχωρήθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,

Εκτιμώντας:

ότι το Ευρωπαϊκό Συμβούλιο εκδήλωσε, κατά τη συνεδρίασή του της 21ης και 22ας Ιουνίου 1993 στην Κοπεγχάγη, την επιθυμία να επεκταθεί στις συνδεδεμένες χώρες της Κεντρικής και Ανατολικής Ευρώπης η εφαρμογή νέων κοινοτικών προγραμμάτων, τα οποία θα έχουν ως βάση τα προγράμματα στα οποία δύνανται να μετέχουν οι χώρες της ΕΖΕΣ,

ότι η Επιτροπή διαπραγματεύθηκε εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας τη σύναψη πρόσθετου πρωτοκόλλου της Ευρωπαϊκής Συμφωνίας με τη Σλοβακική Δημοκρατία,

ΑΠΟΦΑΣΙΖΟΥΝ:

Άρθρο 1

Το πρόσθετο πρωτόκολλο της Ευρωπαϊκής Συμφωνίας μεταξύ της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας, αφενός, και της Σλοβακικής Δημοκρατίας, αφετέρου, που υπεγράφη στις 11 Δεκεμβρίου 1995, εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενέργειας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Η θέση που πρέπει να λάβει η Κοινότητα στο Συμβούλιο Σύνδεσης καθορίζεται από το Συμβούλιο, κατόπιν προτάσεως της Επιτροπής, σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας Ατομικής Ενέργειας.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στη γνωστοποίηση που αναφέρεται στο άρθρο 4 του πρόσθετου πρωτοκόλλου. Ο Πρόεδρος της Επιτροπής προβαίνει στην ίδια γνωστοποίηση εξ ονόματος της Ευρωπαϊκής Κοινότητας Ατομικής Ενέργειας.

Λουξεμβούργο, 22 Απριλίου 1996.

Για το Συμβούλιο

Η Πρόεδρος

S. AGNELLIΓια την Επιτροπή

Ο Πρόεδρος

J. SANTER

(1) ΕΕ αριθ. C 96 της 1. 4. 1996.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Απριλίου 1996 για την έγκριση του προγράμματος εξάλειψης της νόσου του Aujeszky στο Λουξεμβούργο (Κείμενο που παρουσιάζει ενδιαφέρον για τον ΕΟΧ) (96/283/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 95/25/ΕΚ (2), και ιδίως το άρθρο 9 παράγραφος 3,

Εκτιμώντας:

ότι ένα πρόγραμμα εξάλειψης της νόσου Aujeszky άρχισε να εφαρμόζεται στο Λουξεμβούργο τον Φεβρουάριο 1993 7 ότι το πρόγραμμα αυτό εγκρίθηκε με την απόφαση 93/200/ΕΟΚ της Επιτροπής (3), για χρονική περίοδο τριών ετών που λήγει στις 14 Μαρτίου 1996 7

ότι το πρόγραμμα εξάλειψης της νόσου βρίσκεται ακόμη υπό εξέλιξη 7 ότι το πρόγραμμα πρέπει να επιτρέψει μελλοντικά την εξάλειψη της νόσου Aujeszky στο Λουξεμβούργο 7

ότι είναι αναγκαία η παράταση της έγκρισης του προγράματος για χρονική περίοδο τριών ακόμα ετών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα εξάλειψης της νόσου Aujeszky στο Λουξεμβούργο εγκρίνεται με την παρούσα απόφαση για περίοδο τριών ετών.

Άρθρο 2

Το Λουξεμβούργο θέτει σε ισχύ στις 15 Απριλίου 1996 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση αρχίζει νε ισχύει στις 15 Απριλίου 1996.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 11 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 243 της 11. 10. 1995, σ. 16.

(3) ΕΕ αριθ. L 87 της 7. 4. 1993, σ. 14.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 σχετικά με την προσωρινή εφαρμογή συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων (96/226/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228, παράγραφος 2, πρώτη φράση,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε, εξ ονόματος της Κοινότητας, συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρωσικής Ομοσπονδίας σχετικά με την ανανέωση της συμφωνίας μεταξύ της Ευρωπαϊκής Οικονομικής Κοινότητας και της Ρωσικής Ομοσπονδίας για το εμπόριο κλωστοϋφαντουργικών προϊόντων που μονογραφήθηκε στις 12 Ιουνίου 1993, όπως τροποποιήθηκε από τη συμφωνία που μονογραφήθηκε στις 12 Απριλίου 1995 (καλούμενη εφεξής «διμερής συμφωνία») 7

ότι η διμερής συμφωνία θα πρέπει να εφαρμοστεί σε προσωρινή βάση από την 1η Ιανουαρίου 1996, μέχρι την ολοκλήρωση των διαδικασιών που απαιτούνται για τη σύναψή της, με την επιφύλαξη της αμοιβαίας προσωρινής εφαρμογής της από τη Ρωσική Ομοσπονδία,

ΑΠΟΦΑΣΙΖΕΙ:

Άρθρο 1

Η διμερής συμφωνία με τη Ρωσική Ομοσπονδία θα εφαρμόζεται σε προσωρινή βάση από την 1η Ιανουαρίου 1996, μέχρι την επίσημη σύναψή της, με την επιφύλαξη της αμοιβαίας προσωρινής εφαρμογής της από τη Ρωσική Ομοσπονδία.

Άρθρο 2

Το κείμενο της μονογραφημένης συμφωνίας επισυνάπτεται στην παρούσα απόφαση.

Βρυξέλλες, 22 Δεκεμβρίου 1995.

Για το Συμβούλιο

Ο Πρόεδρος

L. ATIENZA SERNA
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1996 για την τροποποίηση για δεύτερη φορά της απόφασης 93/74/ΕΟΚ σχετικά με το καθεστώς που ισχύει στη Δανία σε ότι αφορά τη λοιμώδη αιμοποιητική νέκρωση και την ιογενή αιμορραγική σηψαιμία (Κείμενο που παρουσιάζει ενδιαφέρον για τον ΕΟΧ) (96/218/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 5,

Εκτιμώντας:

ότι με την απόφαση 93/74/ΕΟΚ της Επιτροπής (3), η Δανία αναγνωρίστηκε για τους ιχθείς σαν εγκεκριμένη ηπειρωτική ζώνη και εγκεκριμένη παράκτια ζώνη σε ότι αφορά τη λοιμώδη αιμοποιητική νέκρωση (ΛΑΝ) και εν μέρει σαν εγκεκριμένη ηπειρωτική και παράκτια ζώνη σε ότι αφορά την ιογενή αιμορραγική σηψαιμία (ΙΑΣ) 7

ότι η Δανία με επιστολή της, με ημερομηνία 22 Μαΐου 1995, υπέβαλε στην Επιτροπή τα κατάλληλα δικαιολογητικά σχετικά με την επέκταση της εγκεκριμένης ζώνης σε ό,τι αφορά την ΙΑΣ 7

ότι, μετά από εξέταση, τα δικαιολογητικά επιτρέπουν την επέκταση της εγκεκριμένης ζώνης για την ΙΑΣ στην λεκάνη απορροής του Ψrum Ε 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/74/ΕΟΚ στην πρώτη στήλη προστίθεται ο όρος «Ψrum Ε».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 243 της 11. 10. 1995, σ. 1.

(3) ΕΕ αριθ. L 27 της 4. 2. 1993, σ. 35.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1996 σχετικά με την ισχύ ορισμένων δεσμευτικών δασμολογικών πληροφοριών (Το κείμενο στη γερμανική γλώσσα είναι το μόνο αυθεντικό) (96/194/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (1), και ιδίως το άρθρο 12 παράγραφος 5, στοιχείο γ) και το άρθρο 249 παράγραφος 4 του κανονισμού αυτού,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 9,

Εκτιμώντας:

ότι οι δεσμευτικές δασμολογικές πληροφορίες που περιλαμβάνονται στο παράρτημα της παρούσας απόφασης έρχονται σε αντίθεση με άλλες δεσμευτικές δασμολογικές πληροφορίες και αφορούν δασμολογικές κατατάξεις που δεν συμφωνούν προς τους γενικούς κανόνες για την ερμηνεία της συνδυασμένης ονοματολογίας όπως αυτοί καθορίζονται στο παράρτημα Ι μέρος Ι τίτλος Ι στοιχείο Α του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (4), όπως τροποποιήθηκε τελευταία από τον κανονισμό (ΕΚ) αριθ. 336/96 της Επιτροπής (5) 7

ότι οι προαναφερθείσες δεσμευτικές δασμολογικές πληροφορίες πρέπει να παύσουν να ισχύουν και κατά συνέπεια, είναι σκόπιμο οι τελωνειακές υπηρεσίες που τις έχουν εκδόσει να τις ανακαλέσουν το ταχύτερο δυνατό, ενημερώνοντας ταυτόχρονα την Επιτροπή 7

ότι σύμφωνα με τις διατάξεις του άρθρου 14 παράγραφος 1 του κανονισμού (ΕΟΚ) αριθ. 2454/93, ο δικαιούχος μπορεί, ανάλογα με την περίπτωση να επωφελείται επί ορισμένο χρονικό διάστημα από τη δυνατότητα επίκλησης της δεσμευτικής δασμολογικής πληροφορίας που έπαυσε να ισχύει 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δεσμευτικές δασμολογικές πληροφορίες των οποίων τα στοιχεία δίδονται στη στήλη 1 του πίνακα που παρατίθεται στο παράρτημα, οι οποίες έχουν εκδοθεί από τις τελωνειακές υπηρεσίες της στήλης 2 και αφορούν τη δασμολογική κατάταξη όπως αυτή αναγράφεται στη στήλη 3, πρέπει να ανακληθούν το ταχύτερο δυνατό, και οπωσδήποτε το αργότερο την 21η ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 4 Μαρτίου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 171 της 21. 7. 1995, σ. 8.

(4) ΕΕ αριθ. L 256 της 7. 9. 1987, σ. 1.

(5) ΕΕ αριθ. L 49 της 28. 2. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 για την προσωρινή εφαρμογή του πρωτοκόλλου για το εμπόριο κλωστοϋφαντουργικών προϊόντων και προϊόντων ένδυσης μεταξύ της Δημοκρατίας της Σλοβενίας και της Ευρωπαϊκής Κοινότητας (96/163/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυσμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διεπραγματεύθη, εξ ονόματος της Ευρωπαϊκής Κοινότητας, πρωτόκολλο για το εμπόριο κλωστοϋφαντουργικών προϊόντων και προϊόντων ένδυσης μεταξύ της Δημοκρατίας της Σλοβενίας και της Ευρωπαϊκής Κοινότητας, μονογραφηθέν στις 24 Νοεμβρίου 1995 7

ότι είναι σκόπιμη η προσωρινή εφαρμογή του εν λόγω πρωτοκόλλου από την 1η Ιανουαρίου 1996, μέχρις ολοκληρωθούν οι αναγκαίες διαδικασίες για τη σύναψή του, με την επιφύλαξη προσωρινής αμοιβαίας εφαρμογής και εκ μέρους της Δημοκρατίας της Σλοβενίας,

ΑΠΟΦΑΣΙΖΕΙ:

Άρθρο μόνο

Το πρωτόκολλο για το εμπόριο κλωστοϋφαντουργικών προϊόντων και προϊόντων ένδυσης μεταξύ της Δημοκρατίας της Σλοβενίας και της Ευρωπαϊκής Κοινότητας εφαρμόζεται προσωρινώς από 1ης Ιανουαρίου 1996, εν αναμονή της επίσημης σύναψής του, με την επιφύλαξη αμοιβαίας προσωρινής εφαρμογής του και εκ μέρους της Δημοκρατίας της Σλοβενίας.

Το κείμενο του πρωτοκόλλου επισυνάπτεται στην παρούσα απόφαση.

Βρυξέλλες, 22 Δεκεμβρίου 1995.

Για το Συμβούλιο

Ο Πρόεδρος

L. ATIENZA SERNA
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιανουαρίου 1996 για την τροποποίηση της απόφασης 94/845/ΕΚ όσον αφορά τους όρους υγιεινής των ζώων και κτηνιατρικής πιστοποίησης σχετικά με το νωπό κρέας που προέρχεται από τη Δημοκρατία της Τσεχίας (Κείμενο που παρουσιάζει ενδιαφέρον για τον ΕΟΧ) (96/131/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, αιγοπροβάτων και χοιροειδών, νωπού κρέατος ή προϊόντων με βάση το κρέας προελεύσεως τρίτων χωρών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 14 και 16,

Εκτιμώντας:

ότι, με την απόφαση 94/845/ΕΚ (2), η Επιτροπή θέσπισε τους όρους υγιεινής των ζώων και κτηνιατρικής πιστοποίησης για την εισαγωγή νωπού κρέατος από τη Δημοκρατία της Τσεχίας 7

ότι η κατάσταση έχει βελτιωθεί όσον αφορά την πανώλη των χοίρων, αλλά ωστόσο ο ιός έχει απομονωθεί σε αγριόχοιρους στην περιοχή του Breclav, και επομένως είναι σκόπιμο να επιτραπεί η εισαγωγή νωπού χοιρείου κρέατος από το σύνολο της Δημοκρατίας της Τσεχίας εκτός από την περιοχή του Breclav 7

ότι είναι σκόπιμο να τροποποιηθούν τα κτηνιατρικά πιστοποιητικά που αναφέρονται στην προαναφερθείσα απόφαση ώστε να ληφθεί υπόψη η βελτιούμενη κατάσταση όσον αφορά την πανώλη των χοίρων στη Δημοκρατία της Τσεχίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο κτηνιατρικό πιστοποιητικό που αναφέρεται στο παράρτημα Γ της απόφασης 94/845/ΕΚ οι λέξεις που υπάρχουν στην υποσημείωση (1) αντικαθίστανται από τις ακόλουθες: «Εκτός από την περιοχή του Breclav».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 352 της 31. 12. 1994, σ. 38.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιανουαρίου 1996 περί τροποποίησης της απόφασης 91/449/ΕΟΚ της Επιτροπής για τον καθορισμό του υποδείγματος των υγειονομικών πιστοποιητικών που απαιτούνται για τα προϊόντα με βάση το κρέας που εισάγονται από τρίτες χώρες για να ληφθούν υπόψη ορισμένα προϊόντα προέλευσης Ουρουγουάης (Κείμενο που παρουσιάζει ενδιαφέρον για τον ΕΟΧ) (96/92/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί υγειονομικών προβλημάτων και των μέτρων υγειονομικού ελέγχου κατά τις εισαγωγές ζώων του βοείου χοιρείου, προβείου και αιγείου είδους, καθώς και νωπών κρεάτων ή προϊόντων με βάση το κρέας που προέρχονται από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 21α και 22,

Εκτιμώντας:

ότι η απόφαση 91/449/ΕΟΚ της Επιτροπής (2), όπως τροποποιήθηκε τελευταία από την απόφαση 95/140/ΕΚ (3), καθορίζει τα υποδείγματα των υγειονομικών πιστοποιητικών που απαιτούνται για προϊόντα με βάση το κρέας που εισάγονται από τρίτες χώρες 7

ότι εστίες αφθώδους πυρετού δεν έχουν επίσημα διαπιστωθεί στην Ουρουγουάη από το 1990 7 ότι, από τις 15 Ιουνίου 1995, δεν πραγματοποιήθηκαν εμβολιασμοί για τη νόσο αυτή 7 ότι οι αρμόδιες αρχές της εν λόγω χώρας έχουν προβλέψει δράση εξάλειψης και καταστροφής των ζώων που έχουν μολυνθεί από τον αφθώδη πυρετό σε περίπτωση επανεμφάνισης της νόσου 7

ότι, οι κατηγορίες των προϊόντων με βάση το κρέας που μπορούν να εισάγονται από τρίτες χώρες εξαρτώνται από την υγειονομική κατάσταση στην χώρα παρασκευής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 91/449/ΕΟΚ τροποποιείται ως ακολούθως:

1. Στο παράρτημα Α, δεύτερο μέρος προστίθεται η ακόλουθη χώρα:

«Ουρουγουάη (με εξαίρεση τα προϊόντα με βάση το χοιρινό κρέας)».

2. Στο παράρτημα Ε, δεύτερο μέρος διαγράφεται η ακόλουθη χώρα:

«Ουρουγουάη».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 240 της 29. 8. 1991, σ. 28.

(3) ΕΕ αριθ. L 91 της 22. 4. 1995, σ. 56.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 για την τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα (Κείμενο που παρουσιάζει ενδιαφέρον για τον ΕΟΧ) (96/97/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), όπως τροποποιήθηκε τελευταία από την απόφαση 94/113/ΕΚ (2), και ιδίως το άρθρο 8,

Εκτιμώντας:

ότι η απόφαση 92/452/ΕΟΚ (3) της Επιτροπής, όπως τροποποιήθηκε τελευταία από την απόφαση 95/335/ΕΚ (4), καθορίζει κατάλογο ομάδων συλλογής εμβρύων και ομάδων παραγωγής εμβρύων εγκεκριμένων σε τρίτες χώρες για την εξαγωγή εμβρύων κατοικιδίων ζώων του βοείου είδους στην Κοινότητα 7

ότι σύμφωνα με την οδηγία 89/556/ΕΟΚ του Συμβουλίου, οι τρίτες χώρες μπορούν να επιτρέψουν στις ομάδες παραγωγής εμβρύων την παροχή εμβρύων που γονιμοποιούνται ή καλλιεργούνται in vitro, για εξαγωγή στην Ευρωπαϊκή Κοινότητα 7

ότι οι αρμόδιες αρχές του Καναδά, διαβίβασαν κατάλογο των ομάδων παραγωγής εμβρύων και τροποποιήσεις των καταλόγων των ομάδων συλλογής εμβρύων και οι Ηνωμένες Πολιτείες της Αμερικής διαβίβασαν τροποποιήσεις των καταλόγων των ομάδων τους 7

ότι, τώρα είναι ανάγκη να τροποποιηθεί ο κατάλογος των εγκεκριμένων ομάδων όσον αφορά τον Καναδά και τις Ηνωμένες Πολιτείες της Αμερικής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Στο μέρος 1 του παραρτήματος της απόφασης 92/452/ΕΟΚ για τον Καναδά:

α) προστίθεται η ακόλουθη ομάδα συλλογής εμβρύων:

>ΘΕΣΗ ΠΗΝΑΚΑ>

β) οι ακόλουθες ομάδες:

>ΘΕΣΗ ΠΗΝΑΚΑ>

τροποποιούνται αντιστοίχως ως εξής:

>ΘΕΣΗ ΠΗΝΑΚΑ>

2. Στο μέρος 3 του παραρτήματος της απόφασης 92/452/ΕΟΚ, για τις Ηνωμένες Πολιτείες της Αμερικής:

α) προστίθενται οι ακόλουθες ομάδες:

>ΘΕΣΗ ΠΗΝΑΚΑ>

β) διαγράφεται η ακόλουθη ομάδα:

>ΘΕΣΗ ΠΗΝΑΚΑ>

γ) η ακόλουθη ομάδα:

>ΘΕΣΗ ΠΗΝΑΚΑ>

τροποποιείται ως εξής:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 19. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 250 της 29. 8. 1992, σ. 40.

(4) ΕΕ αριθ. L 194 της 17. 8. 1995, σ. 12.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1995 για την έγκριση των συντελεστών μετατροπής που αναφέρονται στο άρθρο 3 της απόφασης αριθ. 95/33/ΕΚ (Το κείμενο στη φινλανδική γλώσσα είναι το μόνο αυθεντικό) (96/18/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την πράξη περί των όρων προσχωρήσεως της Αυστρίας, της Φινλανδίας και της Σουηδίας, και ιδίως το άρθρο 138,

Εκτιμώντας:

ότι στις 26 Οκτωβρίου 1994 η Φινλανδία γνωστοποίησε στην Επιτροπή σύμφωνα με το άρθρο 143 της προαναφερόμενης πράξης, το φινλανδικό πρόγραμμα για την υλοποίηση των άρθρων 138, 139 και 140 σχετικά με τις ενισχύσεις για ορισμένα προϊόντα και δραστηριότητες για την περίοδο 1995 έως και 1999 7

ότι μέρη του προγράμματος αυτού, όπως τροποποιήθηκε με επιστολή της 16ης Δεκεμβρίου 1994, εγκρίθηκαν με την απόφαση 95/33/ΕΚ της Επιτροπής (1) 7 ότι η εν λόγω απόφαση τροποποιήθηκε με την απόφαση 95/330/ΕΚ (2) 7

ότι με εξαίρεση το αγελαδινό γάλα και τα γεώμηλα για παραγωγή αμύλου, το μέρος του προγράμματος στο οποίο προβλέπεται η χορήγηση ενίσχυσης σε συνάρτηση με ποσότητες έγινε δεκτό μόνο υπό τον όρο ότι, μετά από ένα έτος για να δοθεί η δυνατότητα ομαλής εισαγωγής του μεταβατικού καθεστώτος ενίσχυσης, οι ενισχύσεις, μέσω κατάλληλων συντελεστών μετατροπής, θα μετατρέπονταν σε πληρωμές βάσει της έκτασης ή του αριθμού των ζώων, ανεξάρτητα από ποσότητες 7

ότι το άρθρο 3 παράγραφος 1 της απόφασης 95/33/ΕΚ προβλέπει ότι η Φινλανδία πρέπει να γνωστοποιήσει στην Επιτροπή πριν από την 1η Νοεμβρίου 1995 τους συντελεστές που προβλέπονται για τον καθορισμό των ποσών με βάση την έκταση ή τον αριθμό των μονάδων ζώντων ζώων από το 1996 έως το 1999, οι εν λόγω δε συντελεστές μετατροπής θα αποτελούσαν αντικείμενο απόφασης της Επιτροπής, η οποία θα εκδοθεί το αργότερο την 1η Ιανουαρίου 7

ότι στις 29 Σεπτεμβρίου 1995 η Φινλανδία γνωστοποίησε στην Επιτροπή, σύμφωνα με το άρθρο 3 παράγραφος 1 της απόφασης 95/33/ΕΚ, τους συντελεστές μετατροπής που προβλέπονται για τον καθορισμό των ποσών ορισμένων παραγωγικών ενισχύσεων του παραρτήματος Ι της απόφασης 95/33/ΕΚ της Επιτροπής 7

ότι οι εν λόγω συντελεστές μετατροπής για τον καθορισμό των ποσών ορισμένων παραγωγικών ενισχύσεων αντικατοπτρίζουν τις συνήθεις αποδόσεις και παραγωγή των αντίστοιχων προϊόντων στη Φινλανδία και επομένως μπορούν να γίνουν αποδεκτοί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή επιτρέπει στη Φινλανδία να εφαρμόσει τους συντελεστές μετατροπής που περιέχονται στο παράρτημα, για τον καθορισμό των ποσών ενισχύσεων με βάση την έκταση ή τον αριθμό μονάδων ζώντων ζώων από το 1996 έως το 1999.

Άρθρο 2

Η παρούσα απόφαση απευθύνεται στη Δημοκρατία της Φινλανδίας.

Βρυξέλλες, 18 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 43 της 25. 2. 1995, σ. 56.

(2) ΕΕ αριθ. L 191 της 12. 8. 1995, σ. 37.

ΠΑΡΑΡΤΗΜΑ

Συντελεστές μετατροπής για τον καθορισμό των ποσών ορισμένων παραγωγικών ενισχύσεων του παραρτήματος Ι των αποφάσεων της Επιτροπής 95/33/ΕΚ και 95/330/ΕΚ, με βάση την έκταση ή τον αριθμό μονάδων ζώντων ζώων

>ΘΕΣΗ ΠΗΝΑΚΑ>